# 2. Contextualización curricular

# Eixes da proposta didáctica

Esta proposta didáctica está baseada na unidade 2 de Lingua Galega e Literatura para 6° de Educación Primaria que se poden descargar da aplicación PROENS. Os eixes principais son:

- Aplicación da resolución de problemas mediante unha aprendizaxe baseada no desenvolvemento de proxectos (ABP).
- Fomento de actitudes como a creatividade, a cooperación.
- Desenvolvemento da conciencia de lingua e da diversidade lingüística da contorna.
- Incorporación de estratexias relacionadas coa fala, a escoita, a lectura e a escritura.
- Aplicar mecanismos para a transformación da información en coñecemento.
- Colaboración na consecución dos obxectivos de desenvolvemento sostible (ODS) e á súa conexión co mundo real.

1. ODS4 (educación de calidade). Porque todo o proxecto está orientado a mellorar as competencias lingüísticas, dixitais e sociais do alumnado a través de metodoloxías activas e significativas, fomentando a comprensión lectora, a escritura e o pensamento crítico.
2. ODS 5 (igualdade de xénero). Porque ao traballar contidos como o xénero do substantivo e visibilizar a lingua como ferramenta inclusiva, estase promovendo unha reflexión crítica sobre o uso da linguaxe e o seu impacto na igualdade.
3. ODS10 (redución das desigualdades). Porque o proxecto promove a inclusión do galego como lingua minorizada, reforzando a identidade cultural e lingüística. Tamén incorpora dinámicas multinivel e materiais accesibles para atender a diversidade do alumnado.
4. ODS11 (cidades e comunidades sostibles). Porque ao fomentar o uso e prestixio da lingua galega e poñer en valor a literatura e a cultura propias, contribúese á construción de comunidades máis sostibles dende o punto de vista cultural.
5. ODS12 (produción e consumo responsables). Porque a elaboración dos marcapáxinas inclúe a reutilización de materiais e fomenta un uso responsable dos recursos, incluídos os dispositivos dixitais.
6. ODS16 (paz, xustiza e institucións sólidas). Porque ao fomentar a cooperación, o respecto polos demais e a comunicación efectiva nos grupos, estase traballando a convivencia, a resolución de conflitos e a participación democrática no contexto escolar.

# Contidos, obxectivos específicos e competencias clave

Este REA, correspóndese coa unidade didáctica 2 (Somos investigadoras e investigadores), da aplicación PROENS para a materia de Lingua Galega e Literatura de 6º de Educación Primaria. Xunto coa unidade 1 supón a porta de entrada para o resto de unidades didácticas que conforman a materia.

O recurso aborda os contidos presentes no bloque 1 As linguas e os seus falantes; no bloque 2 Comunicación oral; no bloque 3 Comunicación escrita e no bloque 6 Reflexión sobre a lingua e os seus usos no marco de proposta de produción e comprensión de textos orais, escritos ou multimodais.

Os contidos da materia que se recollen neste REA son:

Contidos | Bloque da materia
--- | ---
Valoración da diversidade de linguas na nosa contorna e na nosa comunidade autónoma. Consideración social equilibrada das dúas linguas oficia de Galicia. Estratexias de identificación de prexuízos e estereotipos lingüísticos, ofrecendo alternativas para estes. A diversidade etnocultural e lingüística como riqueza e ferramenta de reflexión interlingüística. | Bloque 1
Contexto Xéneros discursivos Procesos: interacción oral: Estratexias para a utilización da linguaxe oral como instrumento de comunicación e aprendizaxe: escoitar, recoller datos, preguntar, exposición de ideas e para a identificación interpretación do sentido global do texto e de integración da información explícita de textos orais e multimodais sinxelos e a realización de inferencias para superar o seu sentido literal. Procesos: interacción oral: Interacción oral adecuada en situacións de aula e en contextos formais pautados, con respecto ás estratexias de cortesía lingüística, evitando interferencias derivadas do bilingüismo. Procesos: interacción oral: Participación activa en situacións de comunicación, espontáneas e dirixidas, utilizando un discurso coherente, ordenado e lóxico, construíndo o discurso de acordo coas necesidades comunicativas de cada situación, valorando as normas que rexen a interacción oral e mobilizando a empatía na escoita e na expresión para transmitir necesidades, vivencias e emocións propias e alleas. Procesos: comprensión oral Procesos: produción oral. | Bloque 2
Contexto: Incidencia entre os compoñentes do feito comunicativo (situación, participantes, propósito comunicativo, canle, rexistro) na comunicación escrita. Xéneros discursivos Procesos: comprensión lectora: Lectura individual de textos literarios e non literarios con ritmo, velocidade e ton da voz adecuados. Procesos: comprensión lectora: Estratexias de identificación e valoración do sentido global do texto, de integración da información explícita e de realización de inferencias para superar o sentido literal de textos en fontes documentais diversas en procesos de comprensión e produción de textos escritos en lingua galega. Procesos: produción escrita: Elaboración de textos, con presentación coidada, utilizando a lingua galega con intención comunicativa e creatividade. Procesos: produción escrita: Estratexias elementais, individuais ou grupais, de planificación, redacción, revisión e edición de textos escritos multimodais complexos, con distintos propósitos comunicativos. Procesos: produción escrita: Produción de textos escritos e multimodais coherentes, en soporte físico ou dixital, con cohesión e adecuación textual mediante a selección, en cada situación comunicativa, do modelo discursivo que corresponda, usando as normas ortográficas axeitadas ao seu nivel e perfeccionándose na mobilización de estratexias individuais ou grupais de planificación, redacción, revisión e autocorrección. | Bloque 3
Identificación das similitudes e diferenzas entre as linguas do seu ámbito escolar e social para acadar unha competencia comunicativa integrada e progresar na súa aprendizaxe. Aproximación á lingua como sistema con distintos niveis: sons, letras, palabras, oracións e textos. Observación e comparación de unidades comunicativas básicas. Recoñecemento das distintas clases de palabras e características do seu uso en situacións concretas de comunicación (substantivo, verbo, adxectivo, preposición, adverbio, pronomes e artigos) e utilización das regras ortográficas e de puntuación. Procedementos elementais de adquisición e enriquecemento de vocabulario galego a través dos textos. | Bloque 6

Os obxectivos da materia que se traballan neste REA son os que seguen:

Obxectivos | Descrición
--- | ---
OBX 1 | Recoñecer a diversidade lingüística do mundo a partir da identificación das linguas do alumnado e a realidade lingüística de Galicia e plurilingüe e multicultural de España para favorecer a reflexión interlingüística, para identificar e rexeitar estereotipos e prexuízos lingüísticos, e para valorar esa diversidade como fonte de riqueza cultural.
OBX 4 | Comprender e interpretar textos escritos e multimodais, recoñecendo o sentido global, as ideas principais e a información explícita e implícita, e realizando con axuda reflexións elementais sobre aspectos formais e de contido, para adquirir e construír coñecemento e para responder a necesidades e intereses comunicativos diversos.
OBX 5 | Producir textos escritos e multimodais, con corrección gramatical e ortográfica básicas, seriando correctamente os contidos e aplicando estratexias elementais de planificación, textualización, redacción, revisión e edición para construír coñecemento e para dar resposta a demandas comunicativas concretas.
OBX 9 | Reflexionar de forma guiada sobre a linguaxe a partir de procesos de produción e comprensión de textos en contextos significativos, utilizando a terminoloxía elemental adecuada para iniciarse no desenvolvemento da conciencia lingüística e para mellorar as destrezas de produción e comprensión oral e escrita.

A continuación inclúense os descritores das competencias clave que marca a normativa vixente e que son traballadas neste recurso.

Competencias clave | Clave dos descritores operativos
--- | ---
Competencia en comunicación lingüística (CCL) | CCL1, CCL 2, CCL3, CCL5
Competencia plurilingüe (CP) | CP2, CP3
Competencia matemática e competencia en ciencia, tecnoloxía e enxeñaría (STEM) | STEM1, STEM2
Competencia dixital (CD) | CD1, CD2, CD3
Competencia persoal, social e de aprender a aprender (CPSAA) | CPSAA4, CPSAA5
Competencia cidadá (CC) | CC1, CC2
Competencia en conciencia e expresión culturais (CCEC) | CCEC1, CCEC3

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)